აახენიშ ოხვამე

აახენიშ ოხვამე (), ხშირას მოშინაფილი მუჭოთ „იმპერიული ოხვამე“  — რომანულ-კათოლიკური ოხვამე გერმანიაშ ნოღა აახენც. ოხვამე უჯვეშაშიე ედომუშამ ოორუე ევროპას. შქა ოშწანურეფს თის ჩინებულენდეს მუჭოთ „აახენიშ ღორონთიშნანაშ ომაფე ოხვამე“. 600 წანაშ დინოხ, 936 - 1531 წანეფს, ოხვამე წჷმარინუანდჷ გერმანალი მაფეფიშ კორონაციაშ აბანც, თე ბორჯიშ მალობას, თაქ გერმანიაშ 30 მაფა დო 12 დიაფალქ იკურთხჷ. თეჟამო ოხვამე აახენიშ ეპარქიაშ ცენტრიე. 

დუდშენო, თე აბანც ჭიჭე ოხვამე 1792 წანას კარლოს დიდიქ კიდჷ. Kenneth J. Conant, Carolingian and Romanesque Architecture, 4th ed. (New Haven, 1994), p. 47).  ოდო 805 წანას თიშ არდგილც ლეო III-ქ კიდჷ ოხვამე ღორონთიშნანაშ ჯოხოშა. დახე ედომუშამო გეახალჷ X ოშწანურას. თაშნეშე ფართო რეკონსტრუქციაქ ეტარჷ 1881 წანას. ამდღა კარლოს დიდიშ ოხვამე ოხვამეშ შქაგურსიე მორთინაფილი. 

გოთიკურ პერიოდის, პილიგრიმეფიშ ქვერსემი მუდანობათ მუშაკათინიშ გეშა, ოხვამეს ქჷგიაძინჷ მობირეეფიშ დარბაზიქ დო კარლოს დიდიშ ღურაშე 600 წანაშდუდს - ჟირნორთამი კაპელა. 

1978 წანას, იუნესკოქ ოხვამე მოსოფელიშ მონძალაშ ერკებულშა გემშეღჷ, მუჭოთ მაართა გერმანული დო ართ-ართი სუმი მაართა ევროპული ისტორიული ანსამბლიშე.

 ქოძირით თაშნეშე
 იუნესკოშ მოსოფელიშ მონძალაშ ობიექტეფი გერმანიას
 მოსოფელიშ მონძალაშ ობიექტეფიშ ერკებული ევროპას

რესურსეფი ინტერნეტის
კათედრალიშ შარამაწურაფუ 
Aachen Cathedral website (in German)
Cathedral Music
12 pictures of the Cathedral 
panorama from Peter Braatz 

სქოლიო

კატეგორია:მოსოფელიშ მონძალა ანბანიშ მეჯინათ
კატეგორია:გერმანიაშ ოხვამეეფი
კატეგორია:მოსოფელიშ მონძალაშ ობიექტეფი გერმანიას